ai4bharat/Pralekha huggingface dataset:
প্রধানমন্ত্রীরদপ্তর
ভারত-ইতালি প্রযুক্তি শীর্ষ বৈঠকে প্রধানমন্ত্রীর ভাষণ
নয়াদিল্লি, ৩০ অক্টোবর, ২০১৮
প্রধানমন্ত্রী শ্রী নরেন্দ্র মোদী মঙ্গলবার  নতুন দিল্লীতে আয়োজিত ভারত-ইতালি প্রযুক্তি শীর্ষ বৈঠকে ভাষণ দেন। এই উপলক্ষে ইতালির প্রধানমন্ত্রী মিঃ জেসপ কন্তে উপস্থিত ছিলেন।
অনুষ্ঠানে প্রধানমন্ত্রী ভারত-ইতালি শিল্প গবেষণা ও উন্নয়ন সহযোগিতা কর্মসূচিটির পরবর্তী পর্যায়ের সূচনার কথা ঘোষণা করেন। তিনি বলেন, এই কর্মসূচি দেশীয় শিল্প সংস্থা ও গবেষণা প্রতিষ্ঠানগুলিতে নতুন ধরণের পণ্যসামগ্রী উৎপাদনের সুবিধা প্রদান করবে।
প্রযুক্তির গুরুত্ব সম্পর্কে বলতে গিয়ে প্রধানমন্ত্রী বলেন, ভারত প্রযুক্তিকে সামাজিক ন্যায়বিচার প্রদান, ক্ষমতায়ন, আর্থিক অন্তর্ভুক্তিকরণ ও স্বচ্ছতার উদ্দেশ্যগুলি পূরণের মাধ্যম হিসেবে সদ্ব্যবহার করছে। বিভিন্ন পরিষেবা একেবারে প্রান্তিক মানুষের কাছে পৌঁছে দেওয়ার বিষয়টিকে সুনিশ্চিত করতে সরকার প্রযুক্তিকে কাজে লাগাচ্ছে বলেও তিনি জানান।
শ্রী মোদী বলেন, সরকার সাধারণ মানুষের মধ্যে বিজ্ঞানমূলক মানসিকতা গড়ে তোলার পাশাপাশি প্রযুক্তি প্রয়োগের মানসিকতা বাড়ানোর ওপরও গুরুত্ব দিচ্ছে। এ প্রসঙ্গে তিনি ‘অটল উদ্ভাবন মিশন’, ‘উমঙ্গ অ্যাপ’ এবং সারা দেশে ছড়িয়ে থাকা ৩ লক্ষ অভিন্ন পরিষেবা কেন্দ্রের কথা উল্লেখ করেন। এই সমস্ত প্রযুক্তিগত সুযোগ-সুবিধার মাধ্যমে সরকার এখন সাধারণ মানুষের দোরগোড়ায় পৌঁছে গিয়েছে।
ভারতীয় মহাকাশ কর্মসূচির কথা উল্লেখ করে প্রধানমন্ত্রী বলেন, এই কর্মসূচি উদ্ভাবন ও উৎকর্ষতার এক নজির। ইতালি সহ বিভিন্ন দেশের উপগ্রহ মহাকাশে পাঠাতে ভারত এখন সক্ষম হয়ে উঠেছে। কম খরচে উদ্ভাবনমূলক সমাধানসূত্র খুঁজে বের করার ক্ষেত্রে এটি ভারতের সক্ষমতাকেই তুলে ধরে বলে তিনি অভিমত প্রকাশ করেন।
জীবন শৈলীর সঙ্গে যুক্ত বিভিন্ন উপকরণের নকশা নির্মাণের ক্ষেত্রে ভারত ও ইতালির মধ্যে সহযোগিতা বৃদ্ধি পাওয়ার বিষয়ে প্রধানমন্ত্রী সন্তোষ প্রকাশ করেন। এ প্রসঙ্গে তিনি বলেন, চর্মক্ষেত্রের পাশাপাশি পরিবহণ এবং মোটরগাড়ির নকশা নির্মাণ ক্ষেত্রেও বিশেষ নজর দেওয়া হবে।
CG/BD/DM/…
(Visitor Counter : 74
প্রধানমন্ত্রীরদপ্তর
প্রধানমন্ত্রী গুজরাটের কেভাদিয়ায় কমান্ডারদের যৌথ অধিবেশনের সমাপ্তি অনুষ্ঠানে ভাষণ দিয়েছেন
নতুন দিল্লি, ০৬ মার্চ, ২০২১
প্রধানমন্ত্রী শ্রী নরেন্দ্র মোদী আজ গুজরাটের কেভাদিয়ায় প্রতিরক্ষা মন্ত্রক আয়োজিত কমান্ডারদের যৌথ অধিবেশনের সমাপ্তি অনুষ্ঠানে ভাষণ দিয়েছেন।
প্রতিরক্ষা মন্ত্রকের প্রধান অধিবেশন সম্পর্কে প্রধানমন্ত্রীকে অবহিত করেন। প্রধানমন্ত্রী অধিবেশনের আলোচ্য বিষয়ের প্রশংসা করেন। বিশেষ করে এবছর অধিবেশনে জুনিয়র কমিশনড আধিকারিক এবং নন-কমিশনড আধিকারিকদের অন্তর্ভুক্ত করার জন্য।
প্রধানমন্ত্রী তাঁর ভাষণে প্রতিরক্ষা ক্ষেত্রে সর্বোচ্চ সামরিক এবং অসামরিক নেতৃত্বের প্রশংসা করে বলেন, ভারতীয় সশস্ত্র বাহিনী বিগত কয়েক বছর ধরে তাঁদের নিষ্ঠার পরিচয় দিয়েছেন। বিশেষত, কোভিড জনিত অতিমারি এবং দেশের উত্তরাঞ্চলে চ্যালেঞ্জিং পরিস্থিতির মোকাবিলার উল্লেখ করেন তিনি।
প্রধানমন্ত্রী জাতীয় নিরাপত্তা ব্যবস্থায় আত্মনির্ভরতার ওপর গুরুত্বারোপ করেন। কেবলমাত্র অস্ত্রের ক্ষেত্রে নয়, অন্যান্য ক্ষেত্রেও এর প্রয়োজন রয়েছে বলে প্রধানমন্ত্রী জানান।
প্রযুক্তির দ্রুত পরিবর্তন প্রসঙ্গে প্রধানমন্ত্রী উল্লেখ করেন যে, ভবিষ্যৎ বাহিনী হিসেবে গড়ে তুলতে ভারতীয় সেনা বাহিনীকে আরও উন্নত করার ওপর জোর দিতে হবে।
প্রধানমন্ত্রী উল্লেখ করেন যে, আগামী বছর ভারত তার স্বাধীনতার ৭৫ বছর উদযাপন করবে। এই কর্মকাণ্ডে ভারতীয় সেনা অংশ নিয়ে দেশের যুব সম্প্রদায়কে উজ্জীবিত করবে।
প্রধানমন্ত্রীরদপ্তর
মধ্য এশিয়ার দেশগুলির বিদেশমন্ত্রীরা প্রধানমন্ত্রীর সঙ্গে সাক্ষাৎ করেছেন
নতুন দিল্লি, ২০ ডিসেম্বর, ২০২১
মধ্য এশিয়ার কাজাখস্তান, কিরঘিজ প্রজাতন্ত্র, তাজিকিস্তান, তুর্কমেনিস্তান এবং উজবেকিস্তানের বিদেশমন্ত্রীরা আজ প্রধানমন্ত্রী শ্রী নরেন্দ্র মোদীর সঙ্গে স্বাক্ষাৎ করেছেন। তৃতীয় ভারত-মধ্য এশিয়া বৈঠকে যোগ দিতে এই দেশগুলির বিদেশমন্ত্রীরা নতুন দিল্লি সফরে রয়েছেন।
মধ্য এশিয়ার এই পাঁচটি দেশের বিদেশমন্ত্রীরা প্রধানমন্ত্রী শ্রী নরেন্দ্র মোদীকে নিজেদের দেশের রাষ্ট্রপতির শুভেচ্ছা জ্ঞাপন করেন। বিদেশমন্ত্রীরা জানান, ভারতের সঙ্গে সম্পর্ক আরও নীবিড় করতে তাদের দেশের নেতৃবৃন্দ প্রস্তুত রয়েছেন। ভারতের বিদেশমন্ত্রীর পৌরোহিত্যে গত ১৮-১৯ ডিসেম্বর অনুষ্ঠিত ভারত-মধ্য এশিয়া আলোচনার বিভিন্ন বিষয় সম্পর্কে মধ্য এশিয়ার ওই পাঁচটি দেশের বিদেশমন্ত্রীরা প্রধানমন্ত্রী শ্রী মোদীকে অবহিত করেন। ভারতের সঙ্গে মধ্য এশিয়ার দেশগুলির ওই বৈঠকে বাণিজ্য ও যোগাযোগ, উন্নয়নমূলক অংশীদারিত্ব ও আঞ্চলিক অগ্রগতি তথা আফগানিস্তানের পরিস্থিতি নিয়ে আলোচনা হয়।
‘সম্প্রসারিত প্রতিবেশী’ নীতির অঙ্গ হিসেবে মধ্য এশিয়ার দেশগুলির সঙ্গে ভারতের সুদীর্ঘ সম্পর্কের কথাও প্রধানমন্ত্রী উল্লেখ করেন। মধ্য এশিয়ার দেশগুলির স্বাধীনতার ৩০ তম বার্ষিকী উপলক্ষে শ্রী মোদী এই পাঁচটি দেশের বিদেশমন্ত্রীদের তাঁর শুভেচ্ছা জ্ঞাপন করেন। শ্রী মোদী ২০১৫-তে মধ্য এশিয়ার সমস্ত দেশ ও পরবর্তীকালে কাজাখস্তান, উজবেকিস্তান ও কিরঘিজ প্রজাতন্ত্র সফরের কথাও স্মরণ করেন। এই অঞ্চলের দেশগুলিতে ভারতীয় চলচ্চিত্র, সঙ্গীত ও যোগাভ্যাসের জনপ্রিয়তার কথা উল্লেখ করে প্রধানমন্ত্রী ভারত ও মধ্য এশিয়ার মধ্যে সাংস্কৃতিক তথা মানুষের সঙ্গে মানুষের যোগাযোগ আরও নীবিড় করার প্রয়োজনীয়তার ওপর গুরুত্ব দেন। ভারতের সঙ্গে মধ্য এশিয়ার দেশগুলির অর্থনৈতিক সহযোগিতা বাড়ানোর সম্ভাবনার কথাও প্রধানমন্ত্রী উল্লেখ করেন। এপ্রসঙ্গে তিনি মধ্য এশিয়ার দেশগুলির সঙ্গে যোগাযোগ ব্যবস্থার বড় ভূমিকার প্রসঙ্গও উত্থাপন করেন।
ভারত-মধ্য এশিয়া বৈঠক উভয় পক্ষের মধ্যে দ্বিপাক্ষিক সম্পর্ককে আরও ত্বরান্বিত করেছে। ভারত ও মধ্য এশিয়ার দেশগুলি আগামী বছর কূটনৈতিক সম্পর্ক স্থাপনের ৩০ তম বার্ষিকী উদযাপন করবে।
CG/BD/SKD/
(
মন্ত্রিসভারঅর্থনৈতিকবিষয়সংক্রান্তকমিটি
বহুক্ষেত্রীয় উন্নয়ন কর্মসূচির নতুন নামকরণ হল ‘প্রধানমন্ত্রী জন বিকাশ কার্যক্রম’ : অনুমোদন কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির
নয়াদিল্লি, ২ মে, ২০১৮
বহুক্ষেত্রীয় উন্নয়ন কর্মসূচিটির এক নতুন নামকরণের প্রস্তাবে আজ সম্মতি দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কমিটির এক বৈঠকে স্থির হয়েছে যে এখন থেকে এই কর্মসূচিটির নাম হবে ‘প্রধানমন্ত্রী জন বিকাশ কার্যক্রম’ । একইসঙ্গে, পূর্বের কর্মসূচিটির পুনর্গঠন প্রস্তাবেও সায় মিলেছে অর্থনৈতিক বিষয় সংক্রান্ত কমিটির। চতুর্দশ অর্থ কমিশনের অবশিষ্ট মেয়াদকালে এই কর্মসূচি রূপায়ণের কাজ অব্যাহত রাখা হবে বলে সিদ্ধান্ত নেওয়া হয় আজকের এই বৈঠকে।
সংশ্লিষ্ট মন্ত্রকের বাজেট বরাদ্দ থেকেই এই কর্মসূচি রূপায়ণের ব্যয়ভার বহন করা হবে। কেন্দ্রীয় ব্যয় দপ্তরের ব্যয় সংক্রান্ত অর্থ কমিটির সুপারিশ অনুযায়ী, ‘প্রধানমন্ত্রী জন বিকাশ কার্যক্রম’ কর্মসূচিটি নিরন্তর রাখা হবে ৩,৯৭২ কোটি টাকা বিনিয়োগে। এর মধ্যে, ২০১৭-১৮ অর্থ বছরের জন্য অনুমোদিত ব্যয়ের পরিমাণ ১,২০০ কোটি টাকা এবং ২০১৮-১৯ তথা ২০১৯-২০ অর্থ বছর দুটির জন্য ব্যয় অনুমোদনের মাত্রা যথাক্রমে ১,৩২০ ও ১,৪৫২ কোটি টাকা। এর মধ্যে ২০১৭-১৮ বছরের জন্য নির্দিষ্ট ১,২০০ কোটি টাকার ব্যয়বরাদ্দ ইতিমধ্যেই কর্মসূচি রূপায়ণের কাজে বিনিয়োগ করা হয়েছে।
দেশের যে সমস্ত অঞ্চল মোটামুটিভাবে সংখ্যালঘু প্রধান, সেখানকার উন্নয়ন প্রচেষ্টার ক্ষেত্রে যে ঘাটতি রয়ে গেছে তা পূরণ করার ওপর জোর দেওয়া হবে এই বিশেষ কর্মসূচিটির আওতায়। ২০১১-র জনগণনা অনুযায়ী চিহ্নিত করা হবে এই সংখ্যালঘু প্রধান অঞ্চলগুলিকে। এখানে বিশেষভাবে উল্লেখ্য যে ‘প্রধানমন্ত্রী জন বিকাশ কার্যক্রম’-এর আওতায় হিমাচল প্রদেশ, তামিলনাড়ু, নাগাল্যান্ড, গোয়া এবং পণ্ডিচেরী – এই পাঁচটি অতিরিক্ত রাজ্য ও কেন্দ্রশাসিত অঞ্চলকে নিয়ে আসা হবে। কর্মসূচির আওতায় নিয়ে আসা হবে দেশের ৬১টি সংখ্যালঘু প্রধান এলাকা ও অঞ্চলকে।
‘প্রধানমন্ত্রী জন বিকাশ কার্যক্রম’-এর আওতায় মোট সহায়সম্পদের ৮০ শতাংশ নির্দিষ্ট করা হয়েছে শিক্ষা, স্বাস্থ্য এবং দক্ষতা উন্নয়নের কাজে। অন্যদিকে, সহায়সম্পদের ৩৩ থেকে ৪০ শতাংশ পৃথকভাবে ব্যয় করা হবে নারীকেন্দ্রিক উন্নয়ন কর্মসূচিগুলির বাস্তবায়নে।
CG/SKD/DM/…
(Visitor Counter : 64
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১০৪.৮২ কোটি করোনা প্রতিষেধক টিকা দেওয়া হয়েছে
গত ২৪ ঘন্টায় ৭৪ লক্ষেরও বেশি টিকা দেওয়া হয়েছে
আরোগ্যের হার বর্তমানে হয়েছে ৯৮.১৯ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ১৪ হাজার ৩৪৮
ভারতে সুস্পষ্টভাবে আক্রান্তের সংখ্যা ১,৬১,৩৩৪
সাপ্তাহিক ভাবে আক্রান্তের হার  বিগত ৩৫ দিন ধরে যা ২ শতাংশের নিচে
নতুন দিল্লি, ২৯ অক্টোবর, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১০৪.৮২ কোটি অতিক্রম করেছে।
গত ২৪ ঘন্টায় ৭৪ লক্ষ ৩৩ হাজার ৩৯২ জনকে টিকা দেওয়া হয়েছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১০৪ কোটি ৮২ লক্ষ ৯৬৬ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৭৮ হাজার ৭৫৩ জন স্বাস্থ্যকর্মী প্রথম ডোজ এবং ৯১ লক্ষ ৯৬ হাজার ০০০ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৭১ হাজার ০৩৫ জন কর্মী প্রথম ডোজ এবং ১ কোটি ৫৮ লক্ষ ৬০ হাজার ০৮৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৪১ কোটি ৪৭ লক্ষ ৩১ হাজার ৬৪১ জন প্রথম ডোজ এবং ১৩ কোটি ৬৪ লক্ষ ৯৫ হাজার ০৭৮ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৭ কোটি ৩৮ লক্ষ ১৯ হাজার ২৩৭ জন প্রথম ডোজ এবং ৯ কোটি ৪৫ লক্ষ ২১ হাজার ১৫৫ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১০ কোটি ৯১ লক্ষ ৪৫ হাজার ০৭৬ জন প্রথম ডোজ পেয়েছেন।
দ্বিতীয় ডোজ পেয়েছেন ৬ কোটি ৫৬ লক্ষ ৮২ হাজার ৯০৩ জন।
অর্থাৎ মোট ১০৪ কোটি ৮২ লক্ষ ৯৬৬ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ১৩ হাজার ১৯৮ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি, ৩৬ লক্ষ, ২৭ হাজার ৬৩২ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.১৯ শতাংশ।
দেশে গত ২৪ ঘন্টায় ১৪ হাজার ৩৪৮ জন নতুন করে আক্রান্ত হয়েছেন। বিগত ১২৪ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১ লক্ষ ৬১ হাজার ৩৩৪। অর্থাৎ যা বর্তমানে ০.৪৭ শতাংশ।
গত ২৪ ঘন্টায় দেশে মোট ১২,৮৪,৫৫২ টি নমুনা পরীক্ষা হয়েছে। এছাড়া সারাদেশে এ পর্যন্ত ৬০ কোটি ৫৮ লক্ষ ৮৫ হাজার ৭৬৯ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.১৮ শতাংশ। যা বিগত ৩৫ দিন ধরে ২ শতাংশের নিচে। দৈনিক ভিত্তিতে এই হার আজ ১.১২ শতাংশ। দৈনিক ভিত্তিতে আক্রান্তের হার গত ২৫ দিন ধরে ২ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ৬০ দিন ধরে ৩ শতাংশের নিচে রয়েছে।
CG/ SB
(Visitor Counter : 128
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং ভিডিও কনফারেন্সের মাধ্যমে জম্মু-কাশ্মীরের পৌরসংস্থার প্রতিনিধিদের সঙ্গে কোভিড প্রতিরোধ ব্যবস্থাপনা নিয়ে আলোচনা করেছেন
নয়াদিল্লি, ৩ জুন, ২০২০
কেন্দ্রীয় মন্ত্রী ডঃ জিতেন্দ্র সিং বুধবার ভিডিও কনফারেন্সের মাধ্যমে জম্মু ও কাশ্মীরের পৌর প্রতিনিধিদের সঙ্গে কোভিড ১৯ প্রতিরোধ ব্যবস্থাপনা নিয়ে আলোচনা করেছেন। বৈঠকে কেন্দ্রীয় মন্ত্রী কোভিড-১৯ মহামারী পর্যায়ে দুটি গুরুত্বপূর্ণ বিষয়ের কথা উল্লখ করেন। তিনি বলেন, দেশের বিভিন্ন প্রান্তে মানুষের কাছে নিত্যপ্রয়োজনীয় সামগ্রী পৌঁছে দেওয়ার বিষয়টি গুরুত্বের সঙ্গে বিবেচনা করা হচ্ছে। আটকে মানুষজনকে নিজ নিজ স্থানে ফিরিয়ে দেওয়ার জন্য যথাযথ ব্যবস্থা করা হয়েছে। এখন প্রধানত কোভিড প্রতিরোধ ব্যবস্থাপনা এবং এই সম্পর্কে সাধারণ মানুষের মধ্যে সচেতনতা বোধ গড়ে তোলার জন্য কাজ করা প্রয়োজন। এক্ষেত্রে পৌরসংস্থার মতো স্থানীয় সংস্থাগুলি এবং নাগরিক সমাজের প্রতিনিধি হিসেবে পৌর প্রতিনিধিদের এগিয়ে আসতে হবে।
দু’ঘন্টার এই বৈঠকে জম্মু পৌরসংস্থার মেয়র শ্রী চন্দ্রমোহন গুপ্ত, ডেপুটি মেয়র পূর্ণিমা শর্মা, শ্রীনগর পৌরসংস্থার মেয়র জুনেদ আজিজ মাত্তো, ডেপুটি মেয়র পারভেজ কাদেরি উপস্থিত ছিলেন। এছাড়াও, দুই পৌরসংস্থার চেয়ারম্যান ও অন্যান্য পৌর প্রতিনিধিরাও উপস্থিত ছিলেন।
ডঃ জিতেন্দ্র সিং বলেছেন, এই সময়ে মানুষের মধ্যে উদ্বেগ না ছড়িয়ে সচেতনতার প্রসার করা প্রয়োজন। এজন্য পৌরসংস্থার নির্বাচিত প্রতিনিধিরা যাঁরা তৃণমূলস্তরে কাজ করে থাকেন তাঁদেরকে এগিয়ে আসতে হবে। কোনরকম আতঙ্ক ছাড়াই সতর্কতা অবলম্বন করে জনগণকে বোঝাতে হবে এবং সাধারণ মানুষের মধ্যে সদ্বর্থক দৃষ্টিভঙ্গি গড়ে তুলতে হবে। কেন্দ্রীয় মন্ত্রী বলেন, করোনা সংক্রমণের সংখ্যা বেশি হলেও বহু পরিমাণে স্ক্রিনিং চলছে এবং বহুসংখ্যক নমুনাও পরীক্ষার জন্য সংগ্রহ করা হয়েছে। এর পাশাপাশি, গত ১০ সপ্তাহ ধরে এই রোগের সংক্রমণের প্রকোপ এবং মৃত্যুর হার একই রয়েছে বলেও তিনি জানিয়েছেন।
কোভিড মহামারীর বর্তমান পরিস্থিতিতে শ্রী সিং বলেছেন, পৌরসংস্থাগুলিকে পরিষ্কার-পরিচ্ছন্নতা, রক্ষণাবেক্ষণ এবং সামাজিক দূরত্ব বিধি মেনে চলার মতো বিষয়ে গুরুত্বপূর্ণ ভূমিকা পালন করতে হবে। পৌর এলাকার সব জায়গাতেই এবং বিভিন্ন দপ্তরে পৌরসংস্থাগুলির পক্ষ থেকে সচেতনতামূলক প্রচার চালাতে হবে। পৌরসংস্থাগুলির প্রতিনিধিরা ডঃ জিতেন্দ্র সিং এবং তাঁর কার্যালয়ের সঙ্গে নিয়মিত যোগাযোগ রেখে চলেছেন। এ প্রসঙ্গে শ্রী সিং তাঁদের ভূমিকার প্রশংসা করেন। পৌরসংস্থাগুলি যাতে বরাদ্দকৃত অর্থ দ্রুত হাতে পায় সে বিষয়েও জোর দেন ডঃ সিং।
ডঃ জিতেন্দ্র সিং করোনা সঙ্কটের সময়ে পৌরসংস্থাগুলি এবং নাগরিক সমাজের ভূমিকার প্রশংসা করেন। তিনি বলেন, সকলের সঙ্গে নিবিড় সংযোগ বজায় রেখে এই সঙ্কটের মোকাবিলা করা হচ্ছে।
(CG/SS/DM
যুবওক্রীড়াবিষয়কমন্ত্রক
শ্রী অনুরাগ ঠাকুর আগামীকাল নতুন দিল্লীতে মেজর ধ্যান চাঁদ স্টেডিয়ামে বিশ্ব সাইকেল দিবসে জাতীয় স্তরের এক কর্মসূচির সূচনা করবেন
নয়াদিল্লী, ০২ জুন, ২০২২
আজাদি কা অমৃত মহোৎসব- ইন্ডিয়া@৭৫ উদ্যোগের অঙ্গ হিসেবে কেন্দ্রীয় যুব বিষয়ক ও ক্রীড়া মন্ত্রক আগামীকাল সারা দেশে বিশ্ব সাইকেল দিবস উদযাপন করবে। বিশ্ব সাইকেল দিবস উদযাপনের অঙ্গ হিসেবে যুব বিষয়ক দপ্তর দুটি যুব সংগঠন নেহরু যুব কেন্দ্র সংগঠন এবং ন্যাশনাল সার্ভিস স্কিমের মাধ্যমে সারা দেশে একগুচ্ছ কর্মসূচি গ্রহণ করেছে। এরমধ্যে রয়েছে দিল্লীতে সাইকেল দিবসের সূচনা অনুষ্ঠান, ৩৫টি রাজ্য/কেন্দ্রশাসিত অঞ্চলের রাজধানী, ৭৫টি গুরুত্বপূর্ণ স্থান এবং সমস্ত ব্লকে সাইকেল র্যা লি।
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর আগামীকাল দিল্লীর মেজর ধ্যান চাঁদ স্টেডিয়াম থেকে জাতীয় স্তরের কর্মসূচির সূচনা করবেন। এই উপলক্ষ্যে কেন্দ্রীয় মন্ত্রী ৭৫০ জন তরুণ সাইকেল চালকের সঙ্গে অংশ নিয়ে সাড়ে ৭ কিলোমিটার সাইকেলে অতিক্রম করবেন। এছাড়াও ৩৫টি রাজ্য ও কেন্দ্রশাসিত অঞ্চলের রাজধানীতে, ৭৫টি গুরুত্বপূর্ণ স্থানে এবং সমস্ত ব্লকেও সাইকেল র্যা লির আয়োজন করা হয়েছে। সারা দেশে আয়োজিত এই সাইকেল র্যা লিতে ১ লক্ষ ২৯ হাজারেরও বেশি সাইকেল চালক একদিনেই ৯ লক্ষ ৬৮ হাজার কিলোমিটারের বেশি পথ অতিক্রম করবেন।
বিশ্ব সাইকেল দিবসে এ ধরণের উদ্যোগ গ্রহণের উদ্দেশ্যই হল দৈনন্দিন জীবনে দৈহিক ফিটনেস বজায় রাখতে সাইকেল চালানোর প্রতি সাধারণ মানুষকে উৎসাহিত করা যাতে স্থূলতা, অলসতা, অবসাদ ও বিভিন্ন ধরণের অসুখ থেকে নিরাপদ থাকা যায়। শুধু তাই নয় সাধারণ মানুষের মধ্যে সাইকেল চালানোর প্রতি উৎসাহ বাড়লে কার্বন নিঃসরণের পরিমাণও উল্লেখযোগ্যভাবে হ্রাস পাবে। বিশ্ব সাইকেল দিবস উদযাপনের মধ্য দিয়ে সাধারণ মানুষকে দৈনিক অন্তত ৩০ মিনিট শারীরিক কসরতের অঙ্গীকার গ্রহণে উদ্বুদ্ধ করা হবে।
CG/BD/NS
(
বিদ্যুৎমন্ত্রক
বিদ্যুৎমন্ত্রী গোয়া ও কেন্দ্রশাসিত অঞ্চলগুলির জন্য জেইআরসি-র সদস্যকে পদ ও মন্ত্রগুপ্তির শপথবাক্য পাঠ করান
নতুনদিল্লি, ৬ই ডিসেম্বর, ২০২১
কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানীমন্ত্রী শ্রী আর কে সিং গোয়া ও কেন্দ্রশাসিত অঞ্চলগুলির জন্য জেইআরসি-র আইন বিভাগের সদস্য শ্রীমতী জ্যোতি প্রসাদকে পদ ও মন্ত্রগুপ্তির শপথবাক্য পাঠ করান। অনুষ্ঠানে বিদ্যুৎ সচিব শ্রী অলোক কুমার সহ মন্ত্রকের উচ্চ পদস্থ আধিকারিকরা উপস্থিত ছিলেন।
গোয়া ও কেন্দ্রশাসিত অঞ্চলগুলির জন্য জেইআরসি-র আইন বিভাগের সদস্য হিসেবে নিয়োগের আগে শ্রীমতী জ্যোতি প্রসাদ ৩০শে জুন পিজিসিআইএলের আইন বিভাগের সিনিয়ার জেনারেল ম্যানেজার হিসেবে অবসর গ্রহণ করেন। এর আগে তিনি পিজিসিআইএলের কর্পোরেট সেন্টারের ল অফিসার, চিফ ম্যানেজার, এজিএম, ও ডেপুটি জেনারেল ম্যানেজারের দায়িত্ব সামলেছেন। বিএসসি পাশ করে তিনি আইন নিয়ে পড়াশোনা করেন। এরপর ১৯৮৫ থেকে ১৯৯৩ সাল পর্যন্ত দিল্লি হাই কোর্টে প্র্যাকটিস করেন।
কেন্দ্র ২০০৩ সালের বিদ্যুৎ আইন অনুযায়ী দিল্লি বাদে অন্যান্য কেন্দ্রশাসিত অঞ্চলগুলির জন্য জয়েন্ট ইলেকট্রিসিটি রেগুলেটরি কমিশন জেইআরসি গঠন করে। পরবর্তীতে গোয়া রাজ্য এই কমিশনে যোগ দেয়। দুই সদস্য বিশিষ্ট কমিশনে একজন চেয়ারম্যান ছাড়াও আরেকজন সদস্য আছেন।
বিদ্যুতের শুল্ক নির্ধারণ, বিদ্যুৎ সরবরাহ, বিদ্যুৎ কেনার ক্ষেত্রে নানা নিয়ম কানুন নির্ধারণ করা ইত্যাদি বিশয় নিয়ে কমিশন কাজ করে। এছাড়াও গোয়া এবং ৬টি কেন্দ্রশাসিত অঞ্চলে জাতীয় বিদ্যুৎ নীতি অনুযায়ী নানা ব্যবস্থা গ্রহণ, প্রতিযোগিতার পরিবেশ তৈরি করা, বিদ্যুৎ সংস্থাগুলিতে বিনিয়োগে উৎসাহিত করতেও জেইআরসি সাহায্য করে।
(CG/CB/SFS
প্রধানমন্ত্রীরদপ্তর
বিশিষ্ট কন্নড় লেখক ড. সিদ্দালিঙ্গাইয়ার প্রয়াণে প্রধানমন্ত্রীর শোক প্রকাশ
নতুন দিল্লি, ১১ই জুন, ২০২১
প্রধানমন্ত্রী শ্রী নরেন্দ্র মোদী, বিশিষ্ট কন্নড় লেখক ড. সিদ্দালিঙ্গাইয়ার প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ড. সিদ্দালিঙ্গাইয়া তাঁর সৃজনশীল লেখা, কবিতা এবং সামাজিক ন্যায় সুনিশ্চিত করার ক্ষেত্রে গুরুত্বপূর্ণ অবদান রাখার জন্য স্মরণীয় হয়ে থাকবেন। শোকের এই সময়ে তাঁর পরিবারের সদস্য এবং গুণমুগ্ধদের সমবেদনা জানাই। ওঁ শান্তি।”
CG/CB/SFS
(Visitor Counter : 96
প্রধানমন্ত্রীরদপ্তর
ব্রিটেনে নবনিযুক্ত প্রধানমন্ত্রী লিজ ট্রাসের সঙ্গে প্রধানমন্ত্রীর টেলিফোনে কথা
নয়াদিল্লি, ১০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আজ ব্রিটেনের নবনিযুক্ত প্রধানমন্ত্রী লিজ ট্রাসের সঙ্গে টেলিফোনে কথা বলেন।
প্রধানমন্ত্রী মোদী, ব্রিটেনের প্রধানমন্ত্রীর দায়িত্ব গ্রহণ করায় মিসেস ট্রাস’কে অভিনন্দন জানান। এর আগে ব্রিটেনের বাণিজ্য ও বিদেশ মন্ত্রকের দায়িত্বে থাকার সময় ভারত-ব্রিটেন দ্বিপাক্ষিক সম্পর্ক মজবুত করার লিজ ট্রাসের অবদানের প্রশংসা করেন প্রধানমন্ত্রী শ্রী মোদী। ভারত ও ব্রিটেনের মধ্যে কৌশলগত অংশীদারিত্ব আরও মজবুত করতে নিজেদের প্রতিশ্রুতির কথা ব্যক্ত করেন উভয় নেতা।
দু’দেশের প্রধানমন্ত্রী ২০৩০-এর পথচিত্র কার্যকর করার বিষয়ে কাজের অগ্রগতির কথা পর্যালোচনা করেন। এছাড়াও, প্রতিরক্ষা ও নিরাপত্তা সহযোগিতা এবং দু’দেশের মানুষের সঙ্গে যোগাযোগ বৃদ্ধি সহ বিভিন্ন দ্বিপাক্ষিক বিষয়ে
পর্যালোচনা করেন।
প্রধানমন্ত্রী ভারতের জনগণের পক্ষ থেকে ব্রিটেনের রানী দ্বিতীয় এলিজাবেথের প্রয়াণে রাজ পরিবারের সদস্য ও ব্রিটেনবাসীর প্রতি সমবেদনা জানান।
(PG/PM/SB
রেলমন্ত্রক
রাজ্যগুলিকে সহায়তার লক্ষ্যে উত্তরপ্রদেশ, মধ্যপ্রদেশ, মহারাষ্ট্র ও দিল্লিতে কোভিড কেয়ার কোচ মোতায়েন রেলের
নতুন দিল্লি, ২৫ এপ্রিল, ২০২১
সমগ্র দেশ যখন কোভিডের দ্বিতীয় ঢেউয়ের সাথে লড়াই চালচ্ছে তখন রেলমন্ত্রক আরও একবার গতবছরের মত কোভিড রোগীদের স্বার্থে আইসোলেশন কোচ বা রোগীদের একান্তে রেখে সুশ্রুষার জন্য কামরা বন্দোবস্ত করার উদ্যোগ নিয়েছে। ইতিমধ্যে রেল কোভিড কেয়ার কোচ বিভিন্ন রাজ্যে পাঠানোর উদ্যোগ নিয়েছে। রেলের এই কোচগুলি স্বল্প উপসর্গ বিশিষ্ট কোভিড রোগীদের আইসোলেশনে রেখে সুশ্রুষার জন্য কাজে লাগানো হবে। এই কোচগুলিতে বর্তমান উষ্ণ আবহাওয়ার মোকাবিলায় কুলার, পাটের তৈরি ম্যাট প্রভৃতি রাখা হয়েছে।
এই প্রেক্ষিতে রাজ্য সরকারগুলিকে কোভিড কেয়ার কোচগুলির ব্যাপারে আদর্শ কার্যপরিচালন বিধি বা এসওপি এবং ব্যবহারের পন্থা-পদ্ধতি সম্পর্কে পরামর্শ দেওয়া হয়েছে। দেশে বিভিন্ন রেল স্টেশনে প্রায় ৪ হাজার কোভিড কেয়ার কোচে ৬৪ হাজার শয্যা রয়েছে। এই কোচগুলির কিছু ইতিমধ্যেই প্রথমবার কোভিডের সময় রোগীদের সুশ্রুষার কাজে ব্যবহার করা হয়। রেলের পক্ষ থেকে দিল্লিতে ৫০টি  কোচ মোতায়েন করা হয়েছে। মহারাষ্ট্রে ইতিমধ্যেই এধরণের কোচ নান্দুবার স্টেশনে প্রস্তুত রয়েছে। এছাড়াও ভোপাল স্টেশনে ২০টি কোচ মোতায়েন রয়েছে। পাঞ্জাবের জন্য ৫০টি কোচের ব্যবস্থা করা হয়েছে। এছাড়াও জব্বলপুরে ২০টি কোচ রয়েছে।
রাজ্য সরকারগুলির চাহিদা অনুযায়ী এই আইসোলেশন কোচগুলি স্বল্প উপসর্গ বিশিষ্ট কোভিড রোগীদের চিকিৎসা প্রয়োজনীয়তা মেটাতে সাহায্য করবে। রেল কর্তৃপক্ষ এই কোচগুলিতে স্বাস্থ্যকর পরিবেশ বজায় রাখতে সবরকম ব্যবস্থা নিচ্ছে।
SDG/BD/AS/
(Visitor Counter : 135
রেলমন্ত্রক
সেপ্টেম্বর মাসে পূর্ব রেলের পণ্য পরিবহণ এবং এ বাবদ আয় উভয়ই বেড়েছে
কলকাতা, ৯ অক্টোবর, ২০২১
পূর্ব রেল সেপ্টেম্বর মাসে পণ্য পরিবহণ এবং এ থেকে আয় উভয়ই বৃদ্ধি করেছে যা যথেষ্ট তারিফযোগ্য। আলোচ্য মাসে পূর্ব রেল গত বছরের সেপ্টেম্বর মাসে ৫.০২ মিলিয়ন টন পণ্য পরিবহণের তুলনায় এবার ৫.৫৭ মিলিয়ন টন পণ্য পরিবহণ করেছে। সেই অনুসারে, গতবারের তুলনায় এবার পরিবহণের পরিমাণ ১০.৯৬ শতাংশ বেড়েছে।
পূর্ব রেল আলোচ্য মাসে পণ্য পরিবহণ বাবদ ৪৬২ কোটি ৭৪ লক্ষ টাকা আয় করেছে। লক্ষ্যণীয় বিষয়, গতবারে আয়ের পরিমাণ ছিল ৪০৩ কোটি ৪৯ লক্ষ টাকা, যা এবার ১৪.৬৮ শতাংশ বেড়েছে।
সামগ্রিকভাবে এপ্রিল থেকে সেপ্টেম্বর পর্যন্ত সময়ে পূর্ব রেল ৩৫.১৫ মিলিয়ন টন পণ্য পরিবহণ করেছে। তুলনায় গত বছরের আলোচ্য সময়ে পণ্য পরিবহণের পরিমাণ ছিল ২৮.৫৮ মিলিয়ন টন। এবার পণ্য পরিবহণের পরিমাণ ২২.৯৯ শতাংশ বেড়েছে।
পণ্য পরিবহণ বাবদ পূর্ব রেলের আয় এপ্রিল-সেপ্টেম্বর পর্যন্ত সময়ে দাঁড়িয়েছে ২,৭৪৭ কোটি ৮৬ কোটি টাকা। অন্যদিকে, গত বছর একই সময়ে পণ্য পরিবহণ বাবদ আয়ের পরিমাণ ২,০৪০ কোটি ৪২ লক্ষ টাকা, যা এবার ৩৪.৬৭ শতাংশ বেড়েছে।
পূর্ব রেলের পণ্য পরিবহণে এই অগ্রগতি রেল কর্তৃপক্ষের আন্তরিকতা, পরিষেবা সংক্রান্ত রক্ষণাবেক্ষণ এবং দায়বদ্ধতার ফলে অর্জিত হয়েছে। তাই স্বাভাবিকভাবেই অতিমারীর জটিল পরিস্থিতিতেও দেশের বিভিন্ন জায়গায় পণ্য পৌঁছে দিয়ে জাতীয় অর্থনীতিতে অগ্রগতির ধারা বজায় রাখতে পূর্ব রেল সাহায্য করেছে।
SSS/BD/DM/
(Visitor Counter : 10
স্বরাষ্ট্র মন্ত্রক
প্লাস্টিক নির্মিত জাতীয় পতাকা ব্যবহার না করার ব্যাপারে কেন্দ্রীয় স্বরাষ্ট্র মন্ত্রকের পরামর্শ
নয়াদিল্লি, ১৪ আগস্ট, ২০১৮
জাতীয় পতাকা প্রদর্শনের ক্ষেত্রে যে সমস্ত আইন বা নিয়মাবলী রয়েছে, সে ব্যাপারে সাধারণ মানুষের পাশাপাশি বিভিন্ন প্রতিষ্ঠান ও সংগঠনের মধ্যে সচেতনতার অভাব লক্ষ্য করা যায়। তাই জাতীয় পতাকার প্রতি সর্বজনীন আবেগ ও শ্রদ্ধা এবং সততা বজায় ব্যাপারে স্বাধীনতা দিবসের আগে কেন্দ্রীয় স্বরাষ্ট্র মন্ত্রকের পক্ষ থেকে সমস্ত রাজ্য ও কেন্দ্রশাসিত অঞ্চলের মুখ্যসচিব বা প্রশাসকদের কাছে পরামর্শপত্র পাঠানো হয়েছে। ঐ পরামর্শপত্রে ভারতের পতাকা বিধি, ২০০২ এবং ১৯৭১ সালের জাতীয় সম্মান প্রদর্শন আইনের প্রতি অবমাননা প্রতিরোধ সংক্রান্ত ধারাগুলি কঠোরভাবে মেনে চলার নির্দেশ দেওয়া হয়েছে। একইসঙ্গে, জাতীয় পতাকা যেহেতু দেশের মানুষের আশা-আকাঙ্খার প্রতিফলন ঘটায় এবং এর নিজস্ব সম্মানের জায়গা রয়েছে, সে বিষয়টিকেও পরামর্শপত্রে স্মরণ করিয়ে দেওয়া হয়েছে। এই প্রেক্ষিতে, ব্যাপক জনসচেতনতা কর্মসূচি গ্রহণের পাশাপাশি জাতীয় পতাকার সম্মানের বিষয়টি নিয়ে বৈদ্যুতিন ও মুদ্রণ মাধ্যমে প্রচারের ব্যবস্হা করারও পরামর্শ দেওয়া হয়েছে।
এছাড়াও, গুরুত্বপূর্ণ জাতীয় কর্মসূচি, সাংস্কৃতিক ও ক্রীড়া অনুষ্ঠানগুলিতে কাগজের তৈরি জাতীয় পতাকার পরিবর্তে প্লাস্টিক নির্মিত জাতীয় পতাকা ব্যবহার হচ্ছে বলে স্বরাষ্ট্র মন্ত্রকের নজরে এসেছে। কাগজের পতাকার মতো প্লাস্টিকের পতাকা যেমন সহজে নষ্ট করা যায় না এবং দীর্ঘদিন ধরে তা থেকে যায়। এটি একটি বাস্তব সমস্যা। যে কোনো অনুষ্ঠানের পর জাতীয় পতাকা মাটিতে ফেলে দেওয়া যায় না অথবা তা নষ্টও করা যায় না। পতাকার মর্যাদা অক্ষুন্ন রাখতে, এ সংক্রান্ত বিভিন্ন বিষয় বিবেচনায় রেখে প্লাস্টিক নির্মিত জাতীয় পতাকা ব্যবহার না করতে অনুরোধ জানানোর জন্য বৈদ্যুতিন ও মুদ্রণ মাধ্যমে ব্যাপক প্রচারের জন্য বলা হচ্ছে।
CG/BD/NS/…
(Visitor Counter : 31
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ: গুজব বনাম প্রকৃত তথ্য
নতুন দিল্লি, ৩০ জুন,২০২১
সম্প্রতি বেশ কিছু সংবাদ মাধ্যমের প্রতিবেদনে কোভিড ১৯ টিকার কারনে বন্ধ্যাত্ব সম্পর্কিত এবং এই টিকা শিশুদের স্তন্যদানকারী মহিলাদের জন্য নিরাপদ কিনা তা নিয়ে উদ্বেগ প্রকাশ করে সংবাদ প্রকাশিত হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রক এ বিষয়ে সুস্পষ্ট ধারণা https://www.mohfw.gov.in/pdf/FAQsforHCWs&FLWs.pdf লিঙ্কে তুলে ধরেছে। এমনকি আরও জানিয়েছে যে এই টিকা কোন ভাবেই পুরুষ বা মহিলাকে বন্ধ্যাত্ব করে না। টিকা মানব শরীরে প্রয়োগের আগে, পরীক্ষামূলকভাবে পশুর শরীরে প্রয়োগ করা হয়। একাধিক পরীক্ষায় দেখা গেছে এই টিকার কোন পার্শ্বপ্রতিক্রিয়া নেই।এই টিকা যথেষ্ট নিরাপদ। কেন্দ্রীয় সরকার https://twitter.com/PIBFactCheck/status/1396805590442119175 এই লিঙ্কের মাধ্যমে বাস্তব সত্য তথ্য তুলে ধরেছে।
ন্যাশনাল টেকনিক্যাল অ্যাডভাইজারি গ্রুপ অন ইমিউনিজেশন  কার্যনিবার্হী গোষ্ঠীর চেয়ারম্যান ডাঃ নরেন্দ্র কুমার আরোরা এই উদ্বেগের বিষয় খারিজ করে দিয়েছেন।এ বিষয়ে বিস্তারিত তথ্য জানতে ক্লিক করুন https://pib.gov.in/PressReleseDetailm.aspx?PRID=1730219 এই লিঙ্কে।
এমনকি কোভিড -১৯ টিকা পরিচালনা সম্পর্কিত জাতীয় বিশেষজ্ঞ গোষ্ঠী  শিশুদের স্তন্যদাত্রী সকল মহিলাদের কোভিড -১৯ টিকা দেওয়ার সুপারিশ করেছে।এই টিকা নিরাপদ।তাই এটি টিকা দেওয়ার আগে বা পরে শিশুদের স্তন্যপান করানো বা থামানোর প্রয়োজন নেই বলে উল্লেখ করেছেন তারা।
CG/SS
(Visitor Counter : 179
অসামরিকবিমানপরিবহণমন্ত্রক
উড়ান কর্মসূচির আওতায় দেশের ১৪টি জল বিমান ক্ষেত্র থেকে পরিষেবা চালু করতে ২৮৭ কোটি টাকার সংস্থান
নয়াদিল্লি, ২৫ জুলাই, ২০২২
আঞ্চলিক যোগাযোগ কর্মসূচির আওতায় দেশের জল বিমান ক্ষেত্রগুলি থেকে সীপ্লেন চালু করেছে কেন্দ্রীয় অসামরিক বিমান পরিবহণ মন্ত্রক। এই কর্মসূচি রূপায়ণের দায়িত্বে রয়েছে ভারতীয় বিমানবন্দর কর্তৃপক্ষ। দেশের বিভিন্ন প্রান্তে উড়ান প্রকল্পের আওতায় ১৪টি জল বিমান ক্ষেত্র চিহ্নিত করা হয়েছে। অসামরিক পরিবহণ সংক্রান্ত নিরাপত্তা বিধি অনুসরণ করে কয়েকটি অঞ্চলে ২০২০-র ৩১ অক্টোবর থেকে সীপ্লেন সার্ভিস চালু হয়েছে। তবে, কোভিড-১৯ অতিমারীর কারণে সাময়িকভাবে এই সীপ্লেন পরিষেবা স্থগিত রাখা হয়। দেশের ১৪টি জল বিমান ক্ষেত্র গড়ে তুলতে ২৮৭ কোটি টাকার সংস্থান রাখা হয়েছে। এখনও পর্যন্ত ব্যয় হয়েছে ১৮ কোটি ৭৩ লক্ষ টাকা।
আঞ্চলিক যোগাযোগ কর্মসূচির আওতায় ১১৫টি হেলিকপ্টার রুট চিহ্নিত করা হয়েছে। এর মধ্যে ৩৬টি রুটে হেলিকপ্টার পরিষেবা চালু রয়েছে। জম্মু ও কাশ্মীর, উত্তরাখন্ড, হিমাচল প্রদেশ, দেশের উত্তর-পূর্বাঞ্চল, আন্দামান ও নিকোবর দ্বীপপুঞ্জ এবং লাক্ষাদ্বীপের সঙ্গে অগ্রাধিকারের ভিত্তিতে এই হেলিকপ্টার পরিষেবার অনুমতি দেওয়া হয়। এছাড়াও, মেসার্স পবন হংস লিমিটেড-কে ৭০টি রুটে এই সার্ভিস চালু করার অনুমতি দেওয়া হয়েছে। হেলিকপ্টার রুটগুলি হ’ল – চন্ডীগড়-সিমলা-চন্ডীগড়, সিমলা-রামপুর-সিমলা, সিমলা-মান্ডি-সিমলা, মান্ডি-ধর্মশালা-মান্ডি, মান্ডি-পুলু-মান্ডি, দেরাদুণ-নিউ তেহ্রি, শ্রীনগর–নিউ তেহ্রি, শ্রীনগর–গৌচর-শ্রীনগর, দেরাদুন-শ্রীনগর-দেরাদুন, দেরাদুন-গৌচর-দেরাদুন, হলদৌয়ানি-হরিদ্বার-হলদৌয়ানি এবং পন্থনগর-পিথোরাগড়-পন্থনগর।
PG/SKD/SB
(Visitor Counter : 87
রেলমন্ত্রক
২০১৭-১৮-তে নিরাপত্তা সংক্রান্ত শিল্ড পেল দক্ষিণ-পশ্চিম রেল
নয়াদিল্লি, ১০ মে, ২০১৮
২০১৭-১৮ আর্থিক বছরে রেলের নিরাপত্তা সহ বিভিন্ন ক্ষেত্রে উল্লেখযোগ্য পারদর্শিতার জন্য পুরষ্কৃত করা হ’ল দক্ষিণ-পশ্চিম রেলকে। রেলমন্ত্রী শ্রী পীযূষ গোয়েল, নতুন দিল্লীতে বার্ষিক পুরস্কার বিতরণ অনুষ্ঠানে দক্ষিণ-পশ্চিম রেল কর্তৃপক্ষের হাতে এই পুরষ্কার তুলে দেন। প্রসঙ্গত, দক্ষিণ-পশ্চিম রেলে দুর্ঘটনার সংখ্যাও উল্লেখযোগ্যভাবে কমেছে। দক্ষিণ-পশ্চিম রেলের জেনারেল ম্যানেজার শ্রী এ কে গুপ্ত জানিয়েছেন যে, নিরাপত্তার ক্ষেত্রে কর্মীদের সমবেত সদিচ্ছা এবং কঠোর ও ধারাবাহিক প্রচেশটার ফলশ্রুতিতেই এই উন্নতি সম্ভব হয়েছে।
CG/SSS/SB…
(Visitor Counter : 33